PAGE  

	[image: image1.png]ROMANIA





	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

             17.03.2008 
amenajarea teritoriului Si echilibru 

             Nr.26/2257
ecologic 




Către





BIROUL PERMANENT AL




CAMEREI DEPUTATILOR



Vă înaintăm, alăturat, Raportul asupra propunerii legislative privind înfiinţarea comunei Ocna de Jos, judeţul Harghita, prin reorganizarea comunei Praid, trimisă Comisiei noastre pentru dezbatere şi avizare în fond, cu adresa nr.Pl.x.21 din 11 martie 2008.

RAPORT  

asupra propunerii legislative privind înfiinţarea comunei Ocna de Jos, 
judeţul Harghita, prin reorganizarea comunei Praid

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii în procedură obişnuită şi avizării în fond, cu propunerea legislativă privind înfiinţarea comunei Ocna de Jos, judeţul Harghita, prin reorganizarea comunei Praid, trimisă cu adresa nr. Pl.x.21 din 25 februarie 2008.

Pentru această propunere legislativă s-a întocmit raportul nr.26/2213 din 5.03.2008 prin care s-a propus respingerea acesteia.


În şedinţa Plenului Camerei Deputaţilor din ziua de marţi, 11 martie 2008, în temeiul art.104 din Regulamentul Camerei Deputaţilor, republicat, s-a hotărât retrimiterea propunerii legislative privind înfiinţarea comunei Ocna de Jos, judeţul Harghita, prin reorganizarea comunei Praid, Comisiei sesizate în fond, în vederea reexaminării şi depunerii unui  nou raport.

La întocmirea Raportului s-au avut în vedere:

· avizul favorabil al Consiliului Legislativ nr.147/11.02.2008;

· avizul favorabil al Comisiei juridice, de disciplină şi imunităţi nr. Pl.x -21 din 4.03.2008;

· punctul de vedere al Guvernului nr.444/DPSG din 20.02.2008 prin care nu susţine adoptarea iniţiativei legislative deoarece din documentaţia ataşată nu rezultă că au fost îndeplinite condiţiile stabilite la art.51 alin.(2) şi (5) din Legea nr. 351/2001 privind aprobarea Planului de amenajare a teritoriului naţional – Secţiunea a IV-a Reţeaua de localităţi, cu modificările şi completările ulterioare, referitoare la obţinerea avizului oficiului judeţean de cadastru şi publicitate imobiliară şi, respectiv, la supunerea consultării populaţiei, prin referendum local, a planului cadastral de delimitare teritorială a comunei Ocna de Jos, propusă spre înfiinţare, şi a comunei Praid, rămasă după reorganizare.


Prezenta propunere legislativă are ca obiect de reglementare înfiinţarea comunei Ocna de Jos, judeţul Harghita, această localitate fiind în prezent sat component al comunei Praid.


Examinând propunerea legislativă, avizele Consiliului Legislativ, Comisiei juridice, de disciplină şi imunităţi, precum şi punctul de vedere al Guvernului, Comisia pentru administraţie publică, amenajarea teritoriului şi echilibru ecologic propune Plenului Camerei Deputaţilor dezbaterea şi adoptarea acesteia cu amendamentele admise prevăzute în anexă.


Propunerea legislativă a fost dezbătută în şedinţa din 12 martie 2008, la lucrările comisiei fiind prezenţi 24 deputaţi din totalul de 27 membri ai comisiei.



Prin obiectul de reglementare şi conţinutul său propunerea legislativă face parte din categoria legilor organice, potrivit art.73 alin.(3) lit.o) din Constituţia României, republicată.


Raportul comisiei a fost adoptat cu majoritate de voturi.


Potrivit art.75 din Constituţia României, republicată, şi a art.92 din Regulamentul Camerei Deputaţilor, Camera Deputaţilor este prima Cameră sesizată.


  

 VICEPREŞEDINTE,





  SECRETAR,

              

TRAIAN CONSTANTIN IGAŞ 




SEREŞ DENEŞ 


Şef serviciu: Sofia Chelaru
Consilier: Mona Georgeta Baban

Anexă

I. Amendamente admise
Comisia propune adoptarea propunerii legislative cu următoarele modificări:
	Nr. crt.
	Text iniţial
	Text propus de Comisie

(autorul amendamentului)


	Motivarea amendamentelor propuse

	  0
	1
	2
	3

	1. 
	LEGE
privind înfinţarea comunei  Ocna de Jos, judeţul Harghita, prin reorganizarea comunei Praid

	LeGE

privind  înfiinţarea comunei Ocna de Jos prin reorganizarea comunei Praid, judeţul Harghita 
(Autor: Comisia pentru administraţie publică, amenajarea teritoriului şi echilibru ecologic)


	Pentru redactarea corectă a cuvântului „înfiinţează” şi pentru uniformitate în redactare cu celelalte acte normative cu obiect de reglementare similar.


	2. 
	
 Art.1. – (1) Se înfinţează comuna Ocna de Jos, judeţul Harghita, având în componenţă satul Ocna de Jos, prin reorganizarea comunei Praid.

 (2) Reşedinţa comunei Ocna de Jos se stabileşte în satul Ocna de Jos.


	
Art.1. – (1) Se înfiinţează comuna Ocna de Jos, judeţul Harghita, având în componenţă satul Ocna de Jos, prin reorganizarea comunei Praid.


- nemodificat
(Autor: Comisia pentru administraţie publică, amenajarea teritoriului şi echilibru ecologic)

	Pentru redactarea corectă a cuvântului „înfiinţează”.




	3. 
	
Art.2. – (1) În urma reorganizării prevăzute la art.1, comuna Praid are în componenţă satele Praid, Becaş şi Ocna de Sus.


(2) Reşedinţa comunei Praid rămâne în satul Praid.

(3) Satele Bucin şi Şaşvereş se radiază ca urmare a neîndeplinirii condiţiilor prevăzute la punctul 3.0 al anexei IV la legea nr.351/2001 privind aprobarea Planului de amenajare a teritoriului naţional – Secţiunea a IV-a Reţeaua de localităţi.


	
- nemodificat

- nemodificat

(3) Satele Bucin şi Şaşvereş se desfiinţează ca urmare a neîndeplinirii condiţiilor prevăzute la punctul 3.0 al anexei IV la Legea nr.351/2001 privind aprobarea Planului de amenajare a teritoriului naţional – Secţiunea a IV-a Reţeaua de localităţi.
(Autor: deputat Seres Denes – 
Grup parlamentar UDMR)


	
Pentru unitate în redactare cu acte normative cu obiect de reglementare similar.



	4. 
	
Art.3. - (1) Până la constituirea, potrivit legii, a autorităţilor administraţiei publice locale în comuna Ocna de Jos, rezolvarea problemelor curente se asigură de doi delegaţi, numiţi prin ordin al prefectului, cu atribuţii de primar şi viceprimar, precum şi de un secretar numit de prefect, în condiţiile legii, care vor reprezenta autorităţile locale.


(2) Salarizarea persoanelor prevăzute la alin.(1) se face, potrivit reglementărilor legale în vigoare, din bugetul comunei Praid.


	
Art.3. - (1) Până la constituirea, potrivit legii, a autorităţilor administraţiei publice locale în comuna Ocna de Jos, rezolvarea problemelor curente se asigură de 2 delegaţi, numiţi prin ordin al prefectului, cu atribuţii de primar şi viceprimar, precum şi de un secretar numit de prefect în condiţiile legii, care vor reprezenta autorităţile locale.

· nemodificat
(Autor: Comisia pentru administraţie publică, amenajarea teritoriului şi echilibru ecologic)


	Pentru unitate în redactare cu alte acte normative cu obiect de reglementare similar.



	5. 
	
Art. 4. – (1) Consiliul judeţean Harghita şi delegaţii împuterniciţi conform prevederilor art. 3 alin.(1), împreună cu Direcţia Generală a Finanţelor Publice a Judeţului Harghita şi Consiliul local al Comunei Praid, repartizează veniturile şi cheltuielile bugetului pe anul 2008, respectiv patrimoniul actual al comunei Praid între comunele prevăzute la art.1 şi art.2.

 
(2) Veniturile şi cheltuielile care, în condiţiile legii, revin de drept comunei Ocna de Jos, se administrează şi se gestionează prin autorităţile administraţiei publice locale ale acestei noi comune, iar echilibrarea bugetului local se realizează pe seama sumelor defalcate din taxa pe valoarea adăugată, pentru echilibrarea bugetelor locale, în limita prevederilor aprobate pentru anul 2008, pe ansamblul judeţului Harghita.

(3) Bugetul comunei Ocna de Jos pe anul 2008 se elaborează de către delegaţii prevăzuţi la art. 3 alin.(1), cu avizul Direcţiei Generale a Finanţelor Publice a Judeţului Harghita.


(4) Operaţiunile de predare-preluare se fac pe bază de protocol, încheiat între primarul comunei Praid şi delegatul desemnat prin ordin al prefectului, cu atribuţii de primar al comunei Ocna de Jos.





	
Art. 4. – (1) Consiliul Judeţean Harghita şi delegaţii împuterniciţi conform prevederilor art. 3 alin.(1), împreună cu Direcţia Generală a Finanţelor Publice a Judeţului Harghita şi Consiliul Local al Comunei Praid, repartizează veniturile şi cheltuielile bugetului pe anul 2008, respectiv patrimoniul actual al comunei Praid,  între comunele prevăzute la art.1 şi 2.
 
(2) Veniturile şi cheltuielile care, în condiţiile legii, revin de drept comunei Ocna de Jos, se administrează şi se gestionează prin autorităţile administraţiei publice locale ale comunei nou înfiinţată, iar echilibrarea bugetului local se realizează pe seama sumelor defalcate din taxa pe valoarea adăugată, pentru echilibrarea bugetelor locale, în limita prevederilor aprobate pentru anul 2008, pe ansamblul judeţului Harghita.
· nemodificat
· nemodificat
(Autor: Comisia pentru administraţie publică, amenajarea teritoriului şi echilibru ecologic)


	Pentru unitate în redactare cu alte acte normative cu obiect de reglementare similar.

Pentru unitate în redactare cu alte acte normative cu obiect de reglementare similar.



	6. 
	
Art.5. – (1) Alegerile pentru autorităţile administraţiei publice locale în comuna nou- înfinţată potrivit art.1 se organizează în termen de cel mult 6 luni de la data intrării în vigoare a prezentei legi.


	
Art.5. - Alegerile pentru autorităţile administraţiei publice locale în comuna nou- înfiinţată potrivit art.1 se organizează în termen de cel mult 6 luni de la data intrării în vigoare a prezentei legi.

(Autor: Comisia pentru administraţie publică, amenajarea teritoriului şi echilibru ecologic)


	Pentru redactarea corectă a cuvântului „înfiinţează”.



	7. 
	
Art. 6.  –  Până la noile alegeri locale, autorităţile administraţiei publice locale din comuna Praid, funcţionează în componenţa avută la data intrării în vigoare a prezentei legi.
	· nemodificat

	

	8. 
	
Art. 7. – Anexa la Legea nr.2/1968 privind organizarea administrativă a teritoriului României, republicată în Buletinul Oficial, Partea I,  nr.54-55 din 27 iulie 1981, cu modificările ulterioare, se modifică în mod corespunzător.
	
Art. 7. – Anexa la Legea nr.2/1968 privind organizarea administrativă a teritoriului României, republicată în Buletinul Oficial al României, Partea I, nr.54-55 din 27 iulie 1981, cu modificările şi completările ulterioare, se modifică în mod corespunzător.
(Autor: Comisia pentru administraţie publică, amenajarea teritoriului şi echilibru ecologic)


	Pentru unitate în redactare cu acte normative cu obiect de reglementare similar.

